OpenLLM-France/wikimedia huggingface dataset:
# Malva

La malva és el nom que rep qualsevol espècie d'un grup de 30 tàxons de plantes herbàcies que predominen en climes temperats, tropicals i subtropicals d'Àsia, Àfrica i Europa. Es caracteritzen per les seves fulles alternades, tija de base llenyosa i flors solitàries.

## Dites populars

* Amb aigua, malves i un morter, apotecari vull ser.
* Amb farigola, malves i grans de rosari es planta un ric herbolari.
* Amb malves et cures?, mal vas.
* La sàlvia, és la mare de la malva.
* La malva, de tots mals salva.
* Malva, sàlvia i valeriana, de tot mal salva.
    (var.) Malva, sàlvia i valeriana, de tot mal sana.
* Pescador de melva, pescador de malva.

## Frases fetes

* Ésser una malva.
          Ésser una bona persona.
* Fer créixer malves.
    (var.) Anar a fer malves.
    (var.) Criar malves.
    (var.) Fer malves.
          Morir i ser enterrat. Fa referència als cementiris, on és una planta abundant i per la creença popular que creix damunt dels cadàvers.
* Fer malves.
          Ésser alguna cosa oblidada, pertanyent al passat.
* Sola malva.(Besalú)
          D’una dona, estar completament sola.

## Rondalles

* Qui la collirà la malva, la Nit de Sant Joan? / qui la collirà la malva si les minyones no hi van?

## Referències

* 1 2 3 Soler i Amigó, 1998, p. 416.
* 1 2 Pàmies, Víctor. «Refranyer temàtic» (en català). L'autor. [Consulta: 13 setembre 2024].
* 1 2 3 Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 13 setembre 2024].
* ↑ Conca, 1990, p. 40.
* 1 2 Butlletí de Dialectologia Catalana, 1929, p. 115.
* ↑ Espinal, 2006, p. 981.
* ↑ Amades, 1951, p. 134.
* ↑ Espinal, 2006, p. 161.
* ↑ Alcover, Antoni M.; Moll, Francesc de B. «malva». A: Diccionari català-valencià-balear. Barcelona: IEC, 2002.
* ↑ Soler i Amigó, 1998, p. 495.

## Bibliografia

* Butlletí de Dialectologia Catalana (en català). volum 17. Barcelona: Institut d'Estudis Catalans, 1929 [Consulta: 22 agost 2018]. $^{[Enllaçnoactiu]}$
* Conca, Maria. Paremiologia (en català). 2a edició. València: Universitat de València, 1990 (Biblioteca Lingüística Catalana; 3). ISBN 9788437003344.
* Espinal, Maria Teresa. Diccionari de sinònims de frases fetes (en català). 2a ed. Barcelona: Universitat Autònoma de Barcelona. Servei de Publicacions; Publicacions de la Universitat de València; Publicacions de l'Abadia de Montserrat, 2006. ISBN 84-490-2441-2.
* Soler i Amigó, Joan. Enciclopèdia de la fantasia popular catalana (en català). Barcanova, 1998. ISBN 9788448900120.
# Malaltia

Una malaltia és una alteració de l'estat d'un organisme o d'algun òrgan que dificulta les seves funcions vitals podent comportar com a resultat final la mort. També es pot considerar que la malaltia és un procés i l'estatus consegüent d'afecció d'un ésser viu, que es caracteritza per una alteració del seu estat ontològic de salut. L'estat i/o procés de malaltia pot ser provocat per diversos factors, tant intrínsecs com extrínsecs a l'organisme malalt.

## Citacions

* Malaltia natural humana, trobar excusa a tot.
    (en castellà) Enfermedad natural humana, buscar escusa á todo.
       Cartas Españolas y Latinas. Aforisme 234. — Antonio Pérez
* La poesia és una malaltia del cervell.
    (en francès) La poésie est une maladie du cerveau.
       Stello, 1832. — Alfred de Vigny
* La tristesa és un do del cel; el pessimisme és una malaltia de l'esperit.
       — Gumersindo de Azcárate
* Només conec dos mals més reals; el remordiment i la malaltia; viure evitant-los és la vertadera ciència de la vida.
       — Lev Tolstoi
* La indiferència moral és la malaltia de la gent cultivada.
    (en francès) L'indifférence morale est la maladie des gens cultivés.
       Journal Intime. — Henri Frédéric Amiel
* La misèria és una malaltia contagiosa.
    (en anglès) Misery is a communicable disease.
       — Martha Graham

## Dites populars

* A vegades és pitjor el remei que la malaltia.
* Al malalt, sempre li toquen el lloc del mal.
* Bona excusa té el malalt: es pixa al llit i diu que sua.
* Cada malaltia, una dolenteria.
    (var.) Després de les malalties vénen les picardies.
* En malaltia i en presó coneixeràs ton companyó.
* Les bones paraules fan menjar al malalt.
* Malaltia de ric, malaltia de crit.
* Malaltia de ric, un diner de mal, cinc sous d'emplaste.
* Malaltia llarga, cansa al metge i al malalt.
* Malaltia llarga, parenta de la mort.
* Malaltia ni presó no adoba cap brivó.
* Malaltia setembral, mala o mortal.
* Sa malaltia d'es milà, que se menjaria un pa.

## Referències

* ↑ Pérez, Antonio. Aforismos de las cartas españolas y latinas del famoso político Antonio Perez. Madrid: Oficina de Hernandez Pacheco, 1787 [Consulta: 14 abril 2014].
* 1 2 «Citations». Evene. Paris: Evene, cop. 1999. [Consulta: 30 març 2013].
* ↑ Arróniz Hidalgo, 1997.
* ↑ Torralba, Francesc. Paraules per ser feliç. Badalona: Ara Llibres, 2009. ISBN 9788492552702.
* ↑ Lewis, Jone Johnson. «Martha Graham Quotes». About Women's History. About.com, cop. 2012. Arxivat de l'original el 1487301294. [Consulta: 13 agost 2012].
* 1 2 3 4 5 6 Cinc mil refranys catalans i frases fetes populars, 1965.
* 1 2 3 4 5 6 7 8 Alcover, Antoni M.; Moll, Francesc de B. «Malaltia». A: Diccionari català-valencià-balear. Barcelona: IEC, 2002.

## Bibliografia

* Arróniz Hidalgo, José-Guillermo. Diccionari de citacions i frases de renom. Barcelona: Claret, 1997. ISBN 8482971379.
* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
# Mamella

La mamella, pit, mama, teta, popa és la regió ventral superior del tronc d'un animal, especialment en mamífers, com és el cas dels éssers humans.

## Citacions

* Els pits de les dones són l'única persistència de l'home, els agafa en néixer i ja no els deixa anar fins a morir de vell.
    (en castellà) Los senos de las mujeres son la única persistencia del hombre, los coge al nacer y ya no los suelta hasta morir de viejo.
       — Enrique Jardiel Poncela
* Sense sexe no es ven res. No és possible anunciar un sabó o una sopa sense mostrar uns pits nus. És això la llibertat?
       El Mundo, 6 d'octubre de 2002. — Waris Dirie

## Dites populars

* La dona que pot donar de mamar a un llopet, mai més té mal als pits.
* Les dones de la Riera tenen el pit al davant i el cul al darrera; i al revés les de Ferran, que tenen el cul al darrera i el pit al davant.
* Ovella manyaga, de totes popes mama.

## Frases fetes i locucions

* Donar el pit.
          Aplicar el mugró de la mamella a la boca de l'infant o animal petit perquè mami.
* Ésser mamella de monja.
          Ésser una cosa de qualitat superior, exquisit.
* Fa la mama i dorm.
          Quan una criatura dorm al mateix temps que pren el pit.
* Llevar el pit.
          Desmamar.
* Lligar mamella.
          Començar a mamar un infant o cadell.
* Mamar a sa mamella de davant.(Mall.)
          Ésser el preferit.
* Prendre el pit.
          Mamar.

## Referències

* ↑ Doval, 2008.
* ↑ Cal, Juan Carlos de la «Regreso al país de las mujeres sin sexo». El Mundo, (06-10-2002) [Consulta: 5 febrer 2017].
* ↑ Cinc mil refranys catalans i frases fetes populars, 1965.
* ↑ Marrugat Cuyàs, Ramon «El parlar del Penedès i Torredembarra». Recull de treballs, Núm. 15, (2014), pàg. 311–346. ISSN: 2385-4618 [Consulta: 29 març 2017].
* ↑ Alcover, Antoni M.; Moll, Francesc de B. «popa». A: Diccionari català-valencià-balear. Barcelona: IEC, 2002.
* 1 2 3 Alcover, Antoni M.; Moll, Francesc de B. «pit». A: Diccionari català-valencià-balear. Barcelona: IEC, 2002.
* 1 2 3 Alcover, Antoni M.; Moll, Francesc de B. «mamella». A: Diccionari català-valencià-balear. Barcelona: IEC, 2002.
* ↑ Alcover, Antoni M.; Moll, Francesc de B. «mama». A: Diccionari català-valencià-balear. Barcelona: IEC, 2002.

## Bibliografia

* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Doval, Gregorio. 1001 citas y frases ingeniosas sobre el hombre y la mujer. Madrid: Santos Rodríguez, 2008.
# Maldat

La maldat, o també conegut com a mal, és el terme que determina la manca de bondat que ha de tenir un segons la seva naturalesa o destí.

## Citacions

* La política és una forma de la maldat. El major error que he comès en la meva vida.
    (en castellà) La política es una forma de la maldad. El mayor error que he cometido en mi vida.
       — Mario Vargas Llosa
* La maldat de molts no està en el que diuen sobre la seva causa, sinó en el que diuen sobre les seves contradiccions.
       — John Fitzgerald Kennedy
* El món no està amenaçat per les males persones, sinó per aquells que permeten la maldat.
       — Albert Einstein

## Dites populars

* Febrer el curt, eres més mal que el turc.
    (var.) Febreret curt més dolent que es turc.(Eivissa)

## Endevinalles

* Quina cosa és que se'n va a unces i per arroves ve?
    (var.) Quina cosa és que ve a arroves i se'n va a unces?

## Referències

* ↑ Citas Célebres de Mario Vargas Llosa. Euroresidentes Consulta 18 de desembre del 2016
* ↑ Kennedy, en 50 frases. 22/11/2013 Te interesa Consulta 18 de desembre del 2016
* ↑ Gentola i genteta: diferències VilaWeb$^{[Enllaçnoactiu]}$ Consulta 18 de desembre del 2016
* ↑ Pàmies i Riudor, Víctor. «Maldat» (en català). Paremiologia catalana comparada digital, 2020-.
* ↑ Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 19 setembre 2024].
* 1 2 Amades, 1982.

## Bibliografia

* Amades, Joan. Folklore de Catalunya. Vol. 2. Cançoner, cançons, refranys, endevinalles. 3a edició. Barcelona: Selecta, 1982. ISBN 84-298-0452-8.
# Mali

Mali, oficialment República de Mali, és un estat de l'Àfrica Occidental que limita amb Mauritània i Algèria al nord, amb el Níger a l'est, amb Burkina Faso, Costa d'Ivori i Guinea al sud i amb el Senegal i Mauritània a l'oest. La seva capital és Bamako.

## Citacions

* Per l'Àfrica i per a tu, Mali / La nostra bandera és la llibertat. / Per l'Àfrica i per a tu, Mali / La nostra lluita és la unitat.
    (en francès) Pour l'Afrique et pour toi, Mali, / Notre drapeau sera liberté. / Pour l'Afrique et pour toi Mali / Notre combat sera unité.
       Pour l'Afrique et pour toi, Mali, 9 d'agost de 1962. — Seydou Badian Kouyaté
          Fragment del cor de l'himne nacional
* Mires al lluny i no es veu res en cent quilòmetres; és com quan estàs a la mar, sense fronteres. Veus taques que de vegades són camells [...] Aquests àmbits desèrtics, gairebé una mica fora d'ordre, lleis i mapes, tenen el seu atractiu. Aquesta situació en terra de ningú, on tot és immens, buit i intangible...
       «Nueva York / México / Mali /Tombuctú / París», 18 de gener de 2005. — Miquel Barceló Artigues
* L'extremisme religiós és nodreix, a Mali com en altres llocs, de les misèries humanes.
    (en francès) Les extrémismes religieux se nourrissent, au Mali comme ailleurs, de la misère humaine.
       France 24, 20 de maig de 2013. — Aminata Dramane Traoré
* I llavors arribem a l'oceà. O això em va semblar, tot i que sabia que era impossible. Tot d'una, el Níger s'obria i un mar d'aigües tranquil·les banyava les entranyes d'un dels països més secs del món. Em vaig fregar els ulls, al·lucinant.
    (en castellà) Y entonces llegamos al océano. O eso me pareció, aunque sabía que era imposible. De repente, el Níger se abría y un mar de aguas tranquilas bañaba las entrañas de uno de los países más secos del mundo. Me froté los ojos, alucinando.
       Mali, a Océano África p. 23. — Xavier Aldekoa

## Referències

* ↑ Blauer, Ettagale; Lauré, Jason. Mali. New York: Marshall Cavendish Benchmark, 2007, p. 40. ISBN 9780761425687 [Consulta: 1492102992].
* ↑ Manresa, Andreu «Estampas de la vida del pintor». El País, (06-02-2005) [Consulta: 13 abril 2017].
* ↑ Mazoué, Aude «Aminata Traoré, la militante qui dénonce l'"humiliante ingérence" de la France au Mali». France24, (20-05-2013) [Consulta: 23 març 2017].
* ↑ Aldekoa, Xavier. Oceáno África. 6a ed. Barcelona: Grup Editorial 62, 2016 (Ediciones Península). ISBN 9788499423654.
# Carles Capdevila i Plandiura

Carles Capdevila i Plandiura (Els Hostalets de Balenyà, 13 d'agost de 1965 - Barcelona, 1 de juny de 2017) fou un periodista i guionista català, director del diari Ara durant cinc anys fins al 28 de novembre de 2015 i a partir d'aquesta data director-fundador. Va presentar i dirigir el programa Eduqueu les criatures a Catalunya Ràdio i el programa Qui els va parir a TV3. Va ser subdirector del programa Malalts de tele. Va dirigir la secció Alguna pregunta més, dins d'Els matins de Catalunya Ràdio.

## Citacions

* Les tres paraules claus en l'educació són il·lusió, vocació i passió.
       A una entrevista al Diari 60, 23 d'abril de 2010.
* Deu fer 35 anys que la mare no em curava. Se'n recorda, és un do que no es perd, un instint animal infal·lible. Màgia pura. Em vénen al cap les vegades que m'havia guarit de mals de panxa innocents posant-m'hi la mà amb delicadesa. Ara necessito la ràdio i la cirurgia i la químio: la cosa pudenta que he de fer fora del ventre és un càncer. Però també necessito petons que curen. Quina sort que hi siguis, mare.
       «Petons d'una mare, el més gran del món». Ara, 25 de setembre de 2015.
          Dins la seva lluita contra el càncer.
* I quan ets conscient del que no pots fer, et concentres molt més a treure tot el suc del que sí que tens a l'abast.
       «Limitacions que fan créixer». Ara, 8 de desembre de 2016.
          Dins la seva lluita contra el càncer.
* Si construeixes un relat cert sobre la part positiva del que et va passar ahir, sortiràs a afrontar l'avui amb més ganes.
       «Diguem-nos coses boniques». Ara, 27 de maig de 2017.
          Darreres paraules del seu últim article publicat al Diari Ara.

## Referències

* ↑ Valls, Josep Maria «Carles Capdevila, director d'"Eduqueu les criatures" de Catalunya Ràdio «Per educar cal il·lusió, vocació i passió»» (PDF). Diari 60, (23-04-2010) [Consulta: 2 juny 2017].
* ↑ «Petons d'una mare, el més gran del món». Diari Ara, 25-09-2015. Arxivat de l'original el 1495792581. [Consulta: 2 juny 2017].
* ↑ «Limitacions que fan créixer». Diari Ara, 08-12-2016. Arxivat de l'original el 1497050576. [Consulta: 2 juny 2017].
* ↑ «Diguem-nos coses boniques». Diari Ara, 27-05-2017. Arxivat de l'original el 1496343623. [Consulta: 2 juny 2017].

## Enllaços externs

Carles Capdevila i Plandiura - Lloc web oficial
# Carles III del Regne Unit

Carles III del Regne Unit (anglès: Charles III, King of the United Kingdom) (Palau de Buckingham, 14 de novembre de 1948), conegut anteriorment com Carles, Príncep de Gal·les, és l'actual rei del Regne Unit i dels reialmes de la Commonwealth.

## Citacions

* Carles III, coneixes la guillotina?
    (en anglès) Charles III do you know the guillotine?
          Grafit en anglès aparegut als carres de París durant les protestes del març de 2023 contra la reforma laboral aprovada del Govern francès que preveu endarrerir l'edat de jubilació dels 62 als 64 anys. Aquest circumstància provocà la suspensió de la visita rei Carles III a Paris.

## Referències

* ↑ Hardaker, Daniel. «Friday evening news briefing: 'Charles III do you know the guillotine?'». The Telegraph, 24-03-2023. [Consulta: 25 març 2023].
# Carles Fages de Climent

Carles Fages de Climent (Figueres, Alt Empordà, 16 de maig de 1902 — Figueres, Alt Empordà, 2 d'octubre de 1968) fou un poeta, dramaturg i assagista català.

## Citacions
### Epigrames (2002)

* Hi ha una norma que no falla: / l'home de bé no perdura / pel diploma i la medalla / si no admet caricatura.
       Epigrames, 2002.
* Dia vindrà / que tothom parli en català. / Tot esperant-ho, / refuso aprendre esperanto.
       Epigrames, 2002.
* Jo t’estimo en present d’indicatiu / i, de l’amor per fer-me un futur mèrit, / t’estimaré en pretèrit, / participi, gerundi i subjuntiu.
       Epigrames, 2002.
* No et faci por la vellesa: / procura estimar el record / d'un bes, contra l'escomesa / taciturna de la mort!
       Epigrames, 2002.

## Referències

* 1 2 3 4 Fages de Climent, Carles; Ferrerós, Joan (ed.). Epigrames. Girona: Brau, 2002. ISBN 8495946068.

## Enllaços externs

* Blog oficial sobre Carles Fages de Climent
# Carles I d'Anglaterra

Carles I d'Anglaterra (Palau de Dunfermline, Escòcia, 19 de novembre de 1600 - Londres, 30 de gener de 1649) fou Rei d'Anglaterra i d'Escòcia des de 1625 i fins a la seva mort, executat el 30 de gener de 1649 a Londres. És venerat com a sant per l'Església Anglicana. Se celebra la seva festivitat el 30 de gener.

## Citacions

* Els Prínceps no han de passar comptes de les seves accions, només davant Déu.
    (en anglès) Princes are not bound to give Account of their Actions, but to God alone.
       Declaration to all his loving Subjects, of the Causes which moved him to dissolve the last Parliament, 10 de març de 1628.
* Mai feu una defensa o una disculpa abans de ser acusat.
    (en anglès) Never make a defence or apology before you be accused.
       Carta a Lord Wentworth, 3 de setembre de 1636.
* Veig que tots els ocells s'han escapat.
    (en anglès) I see all the birds are flown.
       Cambra dels Comuns, 4 de juny de 1642.
          Després de l'intent d'arrest de cinc membres del Parlament anglès (Pym, Hampden, Haselrig, Holles i Strode), que havien fugit.

### Discurs abans de la seva execució (1649)

Recull de frases de l'ultim discurs del rei Carles I d'Anglaterra al cadafal (Londres) el 30 de gener de 1649, sentenciat a mort pel Parlament anglès per alta traïció:
* He patit una sentència injusta i ara se'm castiga a una condemna injusta. L'accepto, tal com he dit abans, per demostrar-vos que sóc un home innocent.
    (en anglès) An unjust sentence that I suffered to take effect, is punished now by an unjust sentence upon me. That is, so far as I have said, to show you that I am an innocent man.
* Al poble li desitjo sincerament la seva llibertat tant com qualsevol altra persona, però he de dir-vos, que la seva llibertat consisteix en tenir un Govern.
    (en anglès) For the people and truly I desire their liberty and freedom as much as any body whomsoever, but I must tell you, that their liberty and their freedom consists in having of Government.
* Abandono un regne corrupte per un d'incorruptible.
    (en anglès) I go from a corruptible, to an incorruptible Crown, where no disturbance can be, no disturbance in the world.

## Referències

* ↑ Rushworth, John «Appendix: Charles I's Declaration on the dissolution of Parliament, 1628». Historical Collections of Private Passages of State: Volume 1, 1618-29 [Consulta: 13 maig 2017].
* 1 2 Knowles, 2014.
* 1 2 3 Palabras que cambiaron el mundo, 2007, p. 39-43.

## Bibliografia

* Knowles, Elizabeth (ed.). The Oxford Dictionary of Quotations. 8th ed. Oxford ; New York: Oxford University Press, 2014. ISBN 0198601735.
* Palabras que cambiaron el mundo : 50 discursos que han hecho historia. Barcelona: El Lector Universal, 2007, p. 39-43. ISBN 9788493554514.
# Carles Rahola i Llorens

Carles Rahola i Llorens (Cadaqués, 28 de juny de 1881 – Girona, 15 de març de 1939) ffou un periodista, escriptor, historiador i polític gironí. Va morir assassinat pel règim franquista a la tàpia del cementiri de Girona el 15 de març de 1939.

## Citacions
### Els tres escrits

Recull de citacions dels tres articles esmentats en la sentència de les autoritats franquistes que el condemnava a mort:

#### Refugis i jardins (1938)

Article publicat al diari gironí L'Autonomista, publicat el 8 de febrer de 1938:
* S'acabarà un dia, tard o aviat, la guerra interminable: s'acabarà amb la victòria de l'Espanya republicana i democràtica, germana de França i de tots aquells altres pobles que senten, per damunt de tot, la dignitat d'ésser lliures.
* Hom tornarà a construir en aquesta “terra de gestes i beutat” que és Girona Immortal, nous Jardins de la infància, sense plànyer-hi res per als infants… i per aquells altres infants que són els vellets.
* Tornaran a jugar llavors els petits al sol, sobre la sorra neta, enmig de flors i arbusts. Hi haurà uns llibres a mà per als més grandets. Regnaran a la nostra terra pau, justícia, llibertat i treball. I hom recordarà de tant en tant aquesta nova guerra d'invasió dels pobles d'Ibèria com un d'aquells pesombres esgarrifosos que no han de tornar més...

#### L'heroisme (1938)

Article publicat al diari gironí L'Autonomista, publicat el 6 d'agost de 1938:
* Els soldats del kàiser són empesos fora del sòl sagrat de la dolça França; demà seran foragitats de la Bèlgica màrtir. L'heroisca petita nació tornarà a ésser senyora dels seus destins en la pau i el treball. Les cases destruïdes per la docta barbàrie alemanya seran reconstruïdes.
* La pau —una pau vigilant i forta— regnarà novament en el poble per sempre més admirable que ha sabut fer a la dignitat humana el més gran dels sacrificis.
* Amb els mateixos procediments, els alemanys, junt amb els italians, es dediquen avui a la destrucció metòdica, científica i sistemàtica de Catalunya i les altres terres germanes. I avui, com ahir, la nostra esperança d'alliberament és ferma i fervorosa. Els invasors seran foragitats de Catalunya, com ho foren de la pacífica Bèlgica, i la nostra terra tornarà a ésser, sota la República, en la pau i el treball, senyora de la seva llibertat i els seus destins.

## Referències

* 1 2 3 4 5 6 «Els tres escrits». Premis Carles Rahola. Arxivat de l'original el 1452742939. [Consulta: 12 gener 2016].

## Enllaços externs

* Lloc oficial dels Premis Carles Rahola a la comunicació local
# Carles Rexach i Cerdà

Carles Rexach i Cerdà (Barcelona, 13 de gener de 1947) és un futbolista català FC Barcelona dels anys 70. També fou entrenador del mateix equip en diverses ocasions.

## Citacions

* Córrer és de covards.
* La banqueta del Barça castiga una mica.
       20 de febrer de 2012.
          Declaracions al programa Mas Esports de COMRàdio sobre la continuació de Pep Guardiola com a entrenador del FC Barcelona

## Referències

* ↑ Pla Nualart, Albert. «Carles Rexach: Un crac amb sang d'orxata». Ara, 19-08-2011. [Consulta: 22 març 2012].
* ↑ «Rexach: "La banqueta del Barça castiga una mica, però crec que el Pep continuarà"». Ara.cat. Barcelona: Ara, 20-02-2012. [Consulta: 22 març 2012].
# Carles Sabater i Hernàndez

Carles Sabater i Hernández (Barcelona, 21 de setembre de 1962 - Vilafranca del Penedès, 13 de febrer de 1999) va ser un cantant i actor català, integrant del grup de música Sau.

## Citacions

* Si no et trobes a gust, ves-te'n. T'involucres o no. A la vida te l'has de jugar.
       Entrevista a Molt personal, ràdio i televisió d'Andorra, 30 d'octubre de 1998.

## Referències

* ↑ «Carles Sabater: «A la vida te l'has de jugar»». Catorze. Arxivat de l'original el 1601237282. [Consulta: 13 febrer 2019].

## Enllaços externs

* Carles Sabater i Hernàndez - Lloc web oficial